b"\n_START_ARTICLE_\nNumism\xc3\xa0tica Calic\xc3\xb3\n_START_SECTION_\nDescripci\xc3\xb3\n_START_PARAGRAPH_\nL'establiment \xc3\xa9s situat a la cantonada de la Via Laietana i la pla\xc3\xa7a de l'\xc3\x80ngel. Disposa de quatre obertures al carrer, dues a cada fa\xc3\xa7ana. L'entrada a la botiga es realitza pel portal dret de la fa\xc3\xa7ana de la pla\xc3\xa7a de l'\xc3\x80ngel, que compateix l'espai de la porta i amb un aparador. Les altres tres obertures les ocupen els aparadors. Els brancals estan decorats amb plafons de fusta amb relleus florals. A les llindes s'observen plafons de fusta fosca amb el nom de l'establiment amb lletres daurades i decoracions florals als extrems. A la cantonera un plaf\xc3\xb3 de fusta decorada anuncia el nom de l'establiment._NEWLINE_L'interior conserva diversos mobles de fusta dels anys vint d'estil classicista. Tamb\xc3\xa9 conserva la finestreta d'una administraci\xc3\xb3 de loteria que va tenir la fam\xc3\xadlia.\n_START_SECTION_\nHist\xc3\xb2ria\n_START_PARAGRAPH_\nL'any 1920 Xavier Calic\xc3\xb3 i Bas va obrir en aquest empla\xc3\xa7ament el primer establiment numism\xc3\xa0tic de l'Estat."